Novi abonenti - vpis v abonmaje
2019-09-30 13:00 - 15:00, 2019-10-01 13:00 - 15:00, 2019-10-01 16:00 - 19:00, 2019-10-02 13:00 - 19:00, 2019-10-03 13:00 - 15:00, 2019-10-03 16:00 - 19:00, 2019-10-04 13:00 - 15:00 (Africa/Abidjan)
Vpis abonmajev za sezono 2019/20 za nove abonente, bo potekal na blagajni kulturnega centra: od 26. septembra do 4. oktobra 2019
ČAS VPISOV: vsak delavnik od 13.00 do 15.00 ter torek in četrtek od 16.00 do 19.00.
VSE INFORMACIJE: https://www.kc-sentjernej.si/abonmaji
GLEDALIŠKI ABONMA (6 predstav):
https://www.kc-sentjernej.si/abonmaji/gledaliski-abonma/
OTROŠKI ABONMA (7 predstav):
https://www.kc-sentjernej.si/abonmaji/otroski-abonma/

"Ko ti srce zaigra ..."
2019-10-04 08:30
Predstavitev nove sezone in dnevnega utripa KC Primoža Trubarja – Elizabeta Kušljan Gegič.
Brezplačna udeležba

Mesec požarne varnosti
2019-10-08 17:00
Gasilska zveza Šentjernej vabi na pregledno razstavo likovnih natečajev zveze z naslovom: MESEC POŽARNE VARNOSTI
Brezplačna udeležba

Zdravo in nezdravo razvajanje naših otrok
2019-10-11 08:30
Orto klub vabi na predavanje Mateje Petric z naslovom ZDRAVO IN NEZDRAVO RAZVAJANJE NAŠIH OTROK.
Udeležba je brezplačna.

Prižgimo luč, ljudje - večer Franeta Milčinskega Ježka
2019-10-12 19:00
Glasbeno pravljični večer
Frane Milčinski – Ježek (1914 – 1988) je bil slovenski humorist, pisatelj, pesnik, scenarist, igralec, šansonjer, skladatelj, radijski in televizijski voditelj. Njegov življenjski opus je obsežen in veličasten, zato dovolite, da vas povabimo na večer, kjer vam boo predstavljena le trohica njegovega življenjskega opusa.
V glasbeno – pravljičnem večeru bodo njegove songe poustvarjali člani Čaj benda in bralci in bralke Zvezdice Zaspanke – vsi člani KUD Straža.
Ježek je nekje zapisal: »Zaprt nisem bil, dobil pa sem pet odlikovanj. Moja najbolj svetla kolajna pa je tole pismo: ‘Ljubi Ježek, včeraj je bilo tako veselo, ko si bil med nami. Kmalu se pet prikaži!’ Tako mi je z Braillovo pisavo napisal slepi otrok…«
Vstopnice: 5 €

Skrb za zdravje srca in ožilja
2019-10-16 18:00
V društvu koronarnih bolnikov Dolenjske in Bele krajine vabimo na predavanje, mag. Sabine Jakše Hren, dr. med.:
SKRB ZA ZDRAVJE SRCA IN OŽILJA,
ki bo v sredo, 16.10. 2019, ob 18.00 uri v KC Primoža Trubarja v Šentjerneju

Mag. Sabina Jakše Hren, dr.med., zdravnica specialistka internistka, je zaposlena na kardiološkem odseku internega oddelka SB Novo mesto in vodja antikoagulantne ambulante. Predavanje je namenjeno osvežitvi znanj o sodobnih ukrepih za ohranjanje zdravja koronarnih bolnikov, po njem vam bo odgovarjala tudi na vaša vprašanja.
Predavanje je organizirano v sodelovanju in z podporo Občine Šentjernej.

Predsednik strokovnega sveta: Mag. Boris Krajačič, dr.med. l.r.
Predsednica društva: Martinka Picelj, l.r.

Vidkova srajčica
2019-10-17 17:30
Lutkovna predstava
PRODUKCIJA Lutkovno gledališče Fru Fru
PRIREDBA TEKSTA, BESEDILA PESMIC IN DRAMATURGIJA Jelena Sitar
REŽIJA IN IGRA Irena Rajh
Levstikov Videk v izvedbi gledališča Fru-Fru je predstava namenjena najmlajšim, ne le po vsebini, ampak tudi po likovni podobi, polni mehkih form, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed in drobnih instumentov.
Otrok, mama, bratci in sestrice, postelja, žlička in skodelica s kašo – varen dom, kjer jemo, spimo in se igramo. Svet, ki ga otrok prepoznava iz lastnega vsakdana. Zunaj hiše: travnik, potok, grmovje in živali, ki jih otrok opazuje …
PRIMERNO ZA STAROST 2+
TRAJANJE 35 minut
Fotografije in video napovednik predstave TUKAJ.

🎫 Vstopnice: 5 €

Slikanje na kamnih - mandale
2019-10-18 08:30
Orto klub vabi na brezplačno delavnico pod mentorstvom Sandre Ulčnik Gruban: SLIKANJE NA KAMNIH – MANDALE.

QUEEN ★ it's a kind of magic ★ Šentjernej
2019-10-22 19:30
Magična orkestracija uspešnic skupine Queen: Pihalni orkester slovenske vojske & Omar Naber
Večne uspešnice ene največjih skupin v zgodovini popularne glasbe, v izvedbi Pihalnega orkestra slovenske vojske, s solistom Omarjem Naberjem!
Po lanskoletni premieri filma Bohemian Rhapsody in 25. obletnici smrti Freddie-ja Mercury-ja, enega največjih zvezdnikov na planetu, smo tudi mi pripravljeni, da vas “pretresemo”! Sveže izvedbe legendarnih uspešnic, v doslej še nikoli izvedenih aranžmajih pihalnega orkestra slovenske vojske, s solistom Omarjem Naberjem, ki si upa stopiti v čevlje največjega!
🎫 Informacije in prodaja vstopnic:
12 € predprodaja (do 18.10.) / nato 15 €

Prodaja mesečnih vozovnic
2019-10-24 12:00 - 16:00
Prodajno mesto Šentjernej, kulturni center Primoža Trubarja:

četrtek, 24. 10. 2019: 12.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Ura pravljic in ustvarjalna delavnica
2019-10-24 17:00
Knjižnica Šentjernej
Udeležba je brezplačna.

Srajca (nedrček) srečnega človeka
2019-10-25 08:30
Orto klub vabi na predavanje Slavke Kristan: SRAJCA (NEDRČEK) SREČNEGA ČLOVEKA; branje za hladne dni.
Brezplačna udeležba.

Realisti
2019-10-28 19:30
Kabaret za pet igralcev, pijanca in občinstvo
PRODUKCIJA SNG Nova Gorica
REŽIJA Tijana Zinajić
IGRAJO Peter Harl, Jure Kopušar, Matija Rupel, Urška Taufer, Žiga Udir, Anže Vrabec / Joži Šalej
Svet je šel po gobe, mi pa v najbližji nakupovalni center. Resničnostni šovi so naenkrat bolj resnični od novic. Tretji svet mučita ekologija in ekonomija, nas pa, koliko zdrži baterija. Treniramo pohlevnost. Hodimo v službe, ki jih ni. Samo še smrt in krediti so za nedoločen čas. Kam naj se normalen človek zateče drugam kot v teater? Odgovorni pravijo, da je kostumov, vicev in pijače še za eno rundo. Nasmejmo se, preden bo prepozno.
Predstava je prejemnica večih nagrad:
🏆 Žlahtna komedija po izboru občinstva in strokovne žirije • žlahtna režiserka • Dnevi komedije 2019
🏆 Velika nagrada Večernega lista za najboljšo predstavo v celoti, Dnevi satire Fadila Hadžića, Zagreb, Hrvaška, 2019
🏆 Zlati lev za najboljšo predstavo po izboru občinstva, mednarodni festival gledališča Zlati lev, Umag, Hrvaška, 2018

Fotografije in video napovednik predstave TUKAJ.
Vstopnice: 17 € / 15 € (dijaki, študenti, upokojenci)

Ura pravljic in ustvarjalna delavnica
2019-11-07 17:00
Brezplačna udeležba

Teror
2019-11-07 19:30
Sod(ob)na drama
PRODUKCIJA Prešernovo gledališče Kranj
AVTOR Ferdinand von Schirach

REŽIJA Eduard Miler
IGRAJO
Predsednik Borut Veselko
Obtoženi Miha Rodman
Branilec Aljoša Ternovšek
Državna tožilka Darja Reichman
Lauterbach Peter Musevski
Gospa Meiser Vesna Slapar
Stražnik Ciril Roblek k. g.
Zapisnikarica Judita Polak k. g.
Zgodba se odvija v sodni dvorani, v kateri so poleg obdolženega vojaškega pilota Larsa Kocha tudi predsednik sodišča, branilec, državna tožilka in dve priči ter seveda gledalci, ki tokrat prevzamejo vlogo porotnikov.
Prav gledalci odločajo o pilotovi krivdi oziroma nedolžnosti. Med sodnim procesom se izkaže, da je vojaški pilot po lastni presoji odločil o smrti 164 posameznikov potniškega letala, ki bi sicer strmoglavilo na poln nogometni stadion. Bi se enako odločil, če bi bila na krovu letala njegova družina? Kriv ali nedolžen? Poslušajte obtožbe in zagovore in presodite sami, kajti porotniki boste prav vi!

Fotografije in video napovednik predstave TUKAJ.
Vstopnice: 17 € / 15 € (dijaki, študenti, upokojenci)

Plesi narave
2019-11-08 08:30
Orto klub DU Šentjernej vabi na brezplačno predavanje Marije Črv: PLESI NARAVE.

Martinov koncert
2019-11-08 19:00
Pevska skupina Fantje z vasi vabijo na priložnostni Martinov koncert, kjer se bodo predstavili s svojim ljudskim petjem,
v goste pa so povabili Šentjernejski oktet, pevke Mavrica in ljudske godce Fantje iz Lukarije. Vabljeni!
Vstopnice: 5 €

Javna predstavitev izhodišč za pripravo občinskega podrobnega prostorskega načrta za razvoj območja med Levičnikovo cesto in Turopoljem
2019-11-11 18:00
Občina bo pred sprejetjem odločitve o pripravi občinskega podrobnega prostorskega načrta (OPPN) pripravila izhodišča za pripravo OPPN, kot jih predpisuje 108. člen ZUreP-2. Za usklajevanje interesov javnosti, občina pri oblikovanju izhodišč zagotovi sodelovanje zainteresirane javnosti v obliki zbiranja predlogov in pripomb. V ta namen se organizira javna predstavitev izhodišč za pripravo občinskega podrobnega prostorskega načrta za razvoj območja med Levičnikovo cesto in Turopoljem.
Območje ob obrtni coni severno od stanovanjskega naselja Turopolje do Levičnikove ceste, je namenjeno sejmišču in je, kljub že pred leti sprejetemu zazidalnemu načrtu, ostalo večinoma še nepozidano in neurejeno. Glede na trend in izkušnje živinski del sejma ni več primeren in aktualen. Za oživitev preostalega sejma pa je potreben vnos novih programov, ki bodo privabljali širšo starostno strukturo obiskovalcev (športne, parkovne površine, …). Obenem se je v prostoru pojavila pobuda za gradnjo centra zaščite in reševanja, ki bi bila tudi vsebinsko povezana z večnamensko uporabo sejmiščnega prostora. Ti smotrni, dopolnilni programi pa se zaradi strogega zazidalnega načrta ne morejo realizirati v prostoru. Zato je občina pristopila k pripravi novega OPPN, ki bo na delu obstoječega zazidalnega načrta le-tega razveljavil in omogočil umestitev novih, bolj aktualnih programov v območje, ob upoštevanju težnje po čim bolj razumni rabi prostora.
Javna predstavitev izhodišč za pripravo občinskega podrobnega prostorskega načrta za razvoj območja med Levičnikovo cesto in Turopoljem bo 11.11.2019 ob 18. uri v Kulturnem centru Primoža Trubarja.
Vabljena zainteresirana javnost.

Gutenwerd - srednjeveški trg
2019-11-12 18:00
Razstava o najdišču s panoji in predmeti.
Brezplačna udeležba

Nune v akciji
2019-11-14 19:30
KOMPLETNO ZMEŠANA GLASBENA KOMEDIJA
Producent muzikalov Mamma Mia! in Briljantina Jurij Franko je s svojo produkcijsko hišo Prospot iz Radovljice, za slovenske odrske deske pripravil še en veliki svetovni HIT – glasbeno komedijo Nune v akciji!
Nune v akciji! (v originalu Nunsense) je izjemno delo avtorja Dana Goggina, ki je bilo premierno uprizorjeno decembra 1985 v gledališču Cherry Lane in je druga najdlje izvajana predstava na Off-Broadwayu. V zadnjih tridesetih letih je predstava postala pravi mednarodni fenomen, saj je bila prevedena v več kot 26 jezikov in si jo je ogledala publika po vsem svetu.
Nune v akciji! je domiselna zgodba o petih redovnicah, ki se znajdejo v denarnih težavah in so prisiljene pripraviti dobrodelni SHOW, v katerem pa hoče biti vsaka od njih prva zvezda. V nizu nenavadnih situacij se redovnice pokažejo v povsem drugačni luči, kot smo jih vajeni. V soju reflektorjev ob petju, plesu in smehu vsaka posebej in vse skupaj zažarijo na čisto samosvoj način.
V slovenski različici nastopajo vrhunska slovenska umetniška imena, ki obiskovalce navdušujejo tudi v najbolj obiskanem muzikalu v Sloveniji vseh časov: Mamma Mia!
Gojmir Lešnjak – Gojc, Simona Vodopivec – Franko, Alenka Godec, Marjan Bunič in Lea Bartha Pesek. Kot glasbeni vodja in instrumentalist pri predstavi sodeluje Miran Juvan.
Predstava, v kateri bo vsak našel košček samega sebe in ekipa, ki vas bo prepričala, da je vsak od nas lahko Svetnik.
Nune v akciji! je pripravila kreativna ekipa:
Producent: Jurij Franko
Režija: Jaša Jamnik
Prevod in priredba: Drago Mislej – Mef in Marjan Bunič
Koreografija: Matevž Česen
Scenografija: Jože Logar
Kostumografija: Andrej Vrhovnik
Tehnična izvedba: Demo produkcija
Oblikovanje luči: Kristjan Vidner
Oblikovanje zvoka: Damir Rapić, Primož Vozelj, Marko Turel
Izdelava scenografije: Demo produkcija
Produkcija: Prospot d.o.o.

Vstopnice: 22,50 € / 18 € (balkon) predprodaja do 6. 11. ; nato 25 € / 20 € (balkon)
Na voljo na blagajni KCPT in Eventim prodajnih mestih (tudi na spletu – TUKAJ)

Maroko
2019-11-15 08:30
Orto klub DU Šentjernej vabi na potopisno predavanje Marije in Andreja Zupanc: MAROKO
Brezplačna udeležba.

Forum za razvoj turizma občine Šentjernej 2019 – 2029
2019-11-19 18:00
Občina Šentjernej vabi na FORUM ZA RAZVOJ TURIZMA OBČINE ŠENTJERNEJ 2019 – 2029.
Brezplačna udeležba.

Čarobni potoček
2019-11-20 17:00
Glasbeno – lutkovna predstava
AVTORICA Melita Osojnik / E. Farjeon
PRODUKCIJA Glasbeno gledališče Melite Osojnik
REŽIJA IN IGRA Melita Osojnik
SCENA IN LUTKE Gabrijela Bodlaj
Ida je deklica, ki ima skoraj vse kar si želi, le prijateljev nima, da bi se z njimi igrala. Nekega dne se domisli, da bi v potoček, ki teče mimo hiše, vrgla žogico, spustila ladjico ali listke marjetice. Morda pa jih kdo najde in se pride k njej igrat. O, kako bi bilo to lepo! Morda pa bi drug drugega še česa naučili …
PRIMERNO ZA STAROST 3+
TRAJANJE 35 minut
Fotografije in video napovednik predstave TUKAJ.
Vstopnice: 5 €

Zdravilna moč začimb
2019-11-21 18:00
Sodoben čas prinaša tudi vse več zdravstvenih težav, s katerimi naši predniki niso imeli veliko opravka. Vse bolj odporne bakterije, motnje pozornosti, propadanje živčevja, depresije, alergije, diabetes … niso več bolezni zgolj tretjega življenjskega obdobja. Dolgoročno jemanje močnih sinteznih zdravil s številnimi stranskimi učinki ne bo modra rešitev. Ali poznamo kaj boljšega? Seveda … že tisočletje!
O zdravilni moči začimb bo predavala Sabina Topolovec, soavtorica trilogije o začimbah Ščepec in avtorica knjige Zdravilna moč začimb za otroke.
Brezplačno predavanje.
